Diari Oficial de la Generalitat Valenciana


Sumari del DOGV 6218, del 03-03-2010 (2010/2336)

ACORD de 24 de febrer de 2010, de la Comissió Territorial d'Urbanisme de València, relatiu a la modificació del Pla parcial residencial del sector 1, equipaments, al municipi d'Almàssera.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6218

Data del DOGV
:   03-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2336


Data del document
:   24-02-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Almàssera
    * pla d'urbanisme

ACORD de 24 de febrer de 2010, de la Comissió Territorial d'Urbanisme de València, relatiu a la modificació del Pla parcial residencial del sector 1, equipaments, al municipi d'Almàssera. [2010/2336]  
Vist l'expedient de referència i de conformitat amb els següents,  
Antecedents  
Primer. Tramitació municipal  
La modificació se sotmet a informació pública per Resolució d'Alcaldia de 27 d'abril de 2009, amb la publicació en el DOGV núm. 6009, de 8 de maig de 2009 i un anunci el diari Levante, de 15 de maig de 2009. Transcorregut el període d'exposició pública, sense que es presenten al·legacions, el Ple de l'Ajuntament, en data 9 de juliol de 2009, aprova provisionalment el document i acorda demanar l'aprovació definitiva d'aquest a la Comissió Territorial d'Urbanisme.  
El projecte es presenta al Registre del Servei Territorial d'Ordenació del Territori en data 21 de juliol de 2009.  
Segon. Documentació del projecte   
La modificació consta de memòria informativa i justificativa, plànols d'informació i plànols d'ordenació.   
Tercer. Objecte  
L'objecte de l'expedient consisteix en la modificació de la zona verda del sistema general d'espais lliures SGL-2, amb la finalitat d'ampliar el sistema general d'equipaments SGE-6, destinat a centre de salut, a fi d'adaptar-lo als requeriments definits per Conselleria de Sanitat i introduir un nou sòl dotacional públic denominat PRD-1 destinat a centre social per a jubilats.  
El sector 1, equipaments, va ser aprovat definitivament mitjançant Pla parcial per la Comissió Territorial d'Urbanisme en data 16 de febrer de 1994. En l'actualitat el sector està desenvolupat i ha sigut executada la urbanització quant a sòl urbà, de conformitat amb l'article 10 de la Llei urbanística valenciana.  
Quart. Determinacions del projecte  
Les noves necessitats del municipi han conduït a la necessitat d'ampliar el centre de salut, preveient per a això un increment de la superfície ocupada de fins als 800 m², la qual cosa implica un increment de superfície del sistema general d'equipaments (SGE-6) de 400 m².  
D'altra banda, es destinaria part del SGL-2 a la implantació del centre social per a jubilats amb una superfície ocupada de 300 m², denominat PRD-1.  
En conseqüència, es modifica l'article 50 de les normes urbanístiques del Pla parcial:  
La redacció vigent de l'article 50 és la següent:  
«Article 50. Equipaments  
1. Usos permesos  
Els terrenys assenyalats en els plànols com a equipaments no poden destinar-se a un ús diferent del que cada un té assignat. Sense que s'autoritze la seua substitució o trasllat. No obstant això, quan les condicions de l'edifici ho permeten, l'Ajuntament hi pot autoritzar la concurrència d'usos distints, sempre que siguen compatibles i tinguen el caràcter de dotació o servei públic.  
Si algun dels usos previstos queda obsolet o es plantegen noves necessitats, l'Ajuntament decidirà el que siga procedent tenint en compte el que s'ha indicat en el paràgraf anterior.  
2. Obres permeses  
Es poden realitzar les corresponents obres de nova planta als terrenys destinats a equipaments públics, com també les posteriorment necessàries de reparació, conservació o condicionament, tenint en compte les limitacions establides amb caràcter general per al sòl urbà i les particulars de la zona.  
El polígon de 20 x 20 m grafiat en els plànols d'ordenació corresponent al SGE-6 no pressuposa imperatiu formal o de localització: pot variar-se la ubicació d'aquest dins del sistema general d'espais lliures, com també la forma en planta, segons les necessitats de disseny. I el mateix es pot dir per al SGE-4, pel que fa a les determinacions d'aquest Pla parcial.»  
La redacció proposada de l'article 50 és la següent:  
«Article 50. Equipaments  
1. Usos permesos  
Els terrenys assenyalats en els plànols com a equipaments no poden destinar-se a un ús diferent del que cada un té assignat. Sense que s'autoritze la seua substitució o trasllat. No obstant això, quan les condicions de l'edifici ho permeten, l'Ajuntament hi pot autoritzar la concurrència d'usos distints, sempre que siguen compatibles i tinguen el caràcter de dotació o servei públic.  
Si algun dels usos previstos queda obsolet o es plantegen noves necessitats, l'Ajuntament decidirà el que siga procedent tenint en compte el que s'ha indicat en el paràgraf anterior.  
2. Obres permeses  
Es poden realitzar les corresponents obres de nova planta als terrenys destinats a equipaments públics, com també les posteriorment necessàries de reparació, conservació o condicionament, tenint en compte les limitacions establides amb caràcter general per al sòl urbà i les particulars de la zona.  
El polígon de 20 x 20 m grafiat en els plànols d'ordenació corresponent al SGE-6 no pressuposa imperatiu formal o de localització: pot variar-se la ubicació d'aquest dins del sistema general d'espais lliures, com també la forma en planta, segons les necessitats de disseny. I el mateix es pot dir per al SGE-4, pel que fa a les determinacions d'aquest Pla parcial.  
El SGE-6 grafiat en els plànols d'ordenació disposa d'una ocupació màxima de 800 m², la qual cosa no pressuposa imperatiu formal o de localització.  
El PRD-1 grafiat en els plànols d'ordenació disposa d'una ocupació màxima de 300 m², la qual cosa no pressuposa imperatiu formal o de localització.»  
Cinqué. Tramitació autonòmica  
Durant la tramitació autonòmica s'ha sol·licitat l'informe següent:  
Informe de data 8 de setembre de 2009 de la Conselleria de Sanitat.  
Fins a la data no s'ha emés l'informe.   
Sisé. Aigua i sanejament  
En data 13 d'octubre 2009 l'Ajuntament aporta l'informe emés per Omnium Ibérico, SA, de 5 d'octubre de 2009, on s'informa positivament la capacitat dels recursos del municipi per a atendre a les necessitats previstes i en aquest s'estableix:   
«Omnium Ibérico, SA, empresa concessionària del servei d'aigua potable en la població d'Almàssera, manifesta:  
Que aquesta població es troba connectada a la xarxa general metropolitana d'aigua potable. La xarxa general municipal té la capacitat suficient per a dotar de servei l'ampliació del centre de salut, que passa de 400 m² a 800 m², i la implantació d'un local social del jubilat, amb una superfície de 300 m², al carrer d'Ausiàs Marc, s/n, de la població. En el seu moment seran justificats els diàmetres de les connexions particulars d'ambdós edificis a les noves necessitats.  
Que l'aigua que se subministra a la població, des del sistema bàsic metropolità, compleix tots els paràmetres i presenta valors emmarcats dins dels fixats en el Reial decret 140/2003.   
La qual cosa es manifesta a petició de l'Ajuntament d'Almàssera, a l'efecte de la tramitació de la modificació del Pla parcial residencial del sector 1, equipaments, a sòl urbà residencial.»  
Quant a l'abastiment d'aigua potable, cal destacar que l'article 25.4 del Text refós de la llei d'aigües aprovat per RDL1/2001 de 20 de juliol, exigeix l'informe de la Confederació Hidrogràfica del Xúquer per als plans urbanístics únicament quan comporten noves demandes de recursos hídrics, cosa que no ocorre en aquest cas, ja que no s'incrementa l'edificabilitat lucrativa ja prevista en el Pla general, en conseqüència, no pot entendre's que aquest projecte comporte una nova demanda de recursos hídrics, la qual, no obstant això, estaria garantida segons l'informe emés per l'entitat gestora Omnium Ibérico, SA.  
Seté. Planejament vigent  
El municipi d'Almàssera disposa de Pla general d'ordenació urbana aprovat definitivament per la Comissió Territorial d'Urbanisme en data 28 de febrer de 1991.  
Vuité. Acord de la Comissió Territorial d'Urbanisme de 30 d'octubre de 2009  
La Comissió Territorial d'Urbanisme de 30 d'octubre de 2009, amb l'informe previ de la Comissió Informativa d'Urbanisme de 23 d'octubre de 2009, acordà aprovar definitivament la modificació del Pla parcial residencial del sector 1, equipaments, del municipi d'Almàssera, amb dictamen previ del Consell Jurídic Consultiu.  
Nové. Acord de la Comissió Territorial d'Urbanisme de 29 de gener del 2010  
En data 14 de gener del 2010 té entrada en el Registre del Servei Territorial d'Urbanisme comunicació del Servei de Coordinació Territorial en la qual s'informa de la devolució de l'expedient de referència remés perquè se sol·licite dictamen al Consell Jurídic Consultiu, atés que ha sigut objecte d'aprovació definitiva amb caràcter previ a l'obtenció de l'esmentat informe.   
En conseqüència, la Comissió Territorial d'Urbanisme de 29 de gener del 2010, amb informe previ de la Comissió Informativa d'Urbanisme de 21 de gener del 2010, acorda:  
«Primer. Ratificar l'informe favorable de la Comissió Informativa de data 23 d'octubre de 2009 de la modificació del Pla parcial residencial del sector 1, equipaments, per a la posterior remissió de sol·licitud de dictamen al Consell Jurídic Consultiu.   
Segon. Revocar l'Acord de la Comissió Territorial d'Urbanisme de data 30 d'octubre de 2009.»  
Desé. Informe del Consell Jurídic Consultiu  
El 3 de febrer del 2010 se sol·licita informe al Consell Jurídic Consultiu sobre l'expedient de referència. El 12 de febrer del 2010 té entrada en el Servei Territorial d'Urbanisme el dictamen 84/2010 del Consell Jurídic Consultiu, emés l'11 de febrer del 2010, en el qual conclou que la modificació del Pla parcial residencial del sector 1, equipament, és conforme amb la legalitat urbanística.  
Onze. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 17 de febrer del 2010, per unanimitat, emet un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Tramitació  
De conformitat amb el que estableix la disposició transitòria primera, apartat primer, de la Llei 16/2005, de 30 de desembre, urbanística valenciana (d'ara endavant LUV), l'aprovació definitiva d'aquest expedient ha de resoldre's d'acord amb el que disposa la legislació vigent amb anterioritat a l'entrada en vigor d'aquesta. En aquest sentit, tal com resulta dels antecedents, és clar que la tramitació es va iniciar amb la informació al públic produïda el 8 de maig de 2009, per tant és aplicable la Llei urbanística valenciana i el Decret 67/2006, de 12 de maig, pel qual s'aprova el Reglament d'ordenació i gestió territorial i urbanística (d'ara endavant ROGTU).  
En aquest expedient s'han observat les prescripcions establides per a les modificacions dels plans parcials previstes en els arts. 94 i 83.2 de la LUV.  
Amb relació a la documentació presentada per l'Ajuntament s'observa que no s'ha aportat un estudi acústic ni estudi d'integració paisatgística, no obstant això, es considera que atés l'objecte del projecte és viable diferir la possible tramitació d'aquests al projecte d'execució, i cal, si és procedent, que els projectes d'execució de les obres continguen les mesures correctores acústiques i d'integració paisatgística que amb caràcter general estableix la respectiva legislació.  
Segon. Valoració global  
El canvi de qualificació de sistema general d'espais lliures a sistema general d'equipaments per a l'ampliació del centre de salut i per a la implantació d'un centre social per a jubilats implica una modificació de la superfície total de zones verdes del municipi, per tant es procedeix a continuació a la verificació d'aquesta:   
Justificació d'estàndards:  
Espais lliures previs a la modificació 73.369,72 m²  
PGOU 1991 40.863,00 m²  
Pla parcial residencial, sector 1 10.113,60 m²  
Pla parcial industrial, sector 2 5.219,12 m²  
Pla parcial sector nord 17.174,00 m²  
Espais lliures després de la modificació 72.669,72 m²  
PGOU 1991 40.863,00 m²  
Pla parcial residencial, sector 1 \* 9.413,60 m²  
Pla parcial industrial, sector 2 5.219,12 m²  
Pla parcial sector nord 17.174,00 m²  
\*10.113 m² - 700 m² (ampliació   
del centre de salut 400 m² +   
centre de jubilats 300 m²) = 9.413,60 m²  
Població \*(dades del padró 01.01.2009) 7.050 habitants  
Estàndard de zones verdes (LOTPP i ROGTU) 10 m²/h.  
Compliment d'estàndard abans   
de la modificació 10,41 m²/h.  
Compliment d'estàndard després   
de la modificació 10,31 m²/h.  
Per tant, es justifica degudament el compliment de l'estàndard global de zones verdes de 10 m² per habitant previst en l'article 8 de la Llei 4/2004 d'ordenació del territori i protecció del paisatge (LOTPP) i en l'article 206 del ROGTU, ja que la minoració del sistema general d'espais lliures, que en tot cas continua complint l'estàndard mínim legalment exigible (10,31 m²/h.>10 m²/h.), ho és en benefici comunitari, ja que es destina a equipament.  
Amb més motiu i segons el que estableixen els articles 52 i 94.2 de la LUV, la modificació de les reserves de sòl dotacional públic incloses en la xarxa primària queda limitada a aquells casos que suposen una millora de l'equilibri del model urbanístic i dels requisits de qualitat, funcionalitat, capacitat i coherència que la llei estableix. D'acord amb això, la modificació proposada suposa un reequilibri en les dotacions previstes pel planejament general, vetlant per les necessitats reals del municipi, ja que atorga una dotació al servei de la població, amb l'ampliació del centre de salut i el centre social per a jubilats.   
Es valora la qualitat de l'ordenació perquè s'hi han tingut en compte, tal com s'indica en l'article 195 de la LUV, les premisses següents:   
A. El disseny i la ubicació de les dotacions públiques.  
B. La qualitat de l'ordenació d'espais públics resultants.   
C. Les condicions d'accessibilitat i ús de les dotacions públiques.  
El Consell Jurídic Consultiu ha emés dictamen en què conclou que la modificació del Pla parcial residencial del sector 1, equipaments, és conforme amb la legalitat urbanística.  
Per tot l'anterior es conclou que les determinacions contingudes en el projecte estan justificades per la corporació i responen a l'interés públic local, i es consideren correctes des del punt de vista de les exigències de la política urbanística i territorial de la Generalitat Valenciana, de conformitat amb el que estableix l'article 85 LUV.  
Tercer. Òrgan competent  
La Comissió Territorial d'Urbanisme, a proposta del director general d'Urbanisme, és l'òrgan competent per a emetre dictamen resolutori sobre l'aprovació definitiva dels plans generals i les seues modificacions, de municipis de menys de 50.000 habitants, de conformitat amb l'art. 85 de la LUV, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.  
D'acord amb el que antecedeix, la Comissió Territorial d'Urbanisme, per unanimitat, acorda aprovar definitivament la modificació del Pla parcial residencial del sector 1, equipaments, del municipi d'Almàssera.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciós administrativa.  
Tot això sense perjudici que es puga exercir qualsevol altre recurs o acció que es considere oportú.  
València, 24 de febrer de 2010.- El secretari de la Comissió Territorial d'Urbanisme: Juan Ramón Castaño Martínez.